**Planeta majmuna** (engl. ) je naučnofantastični film iz 1968, rađen prema romanu Pjera Bula. Film je 1969. bio nominovan za dva „Oskara"; najbolju muziku i najbolje kostime, a osvojio je nagradu Dženezis (Genesis) 1996. i nagradu Lorel (Laurel) 1968.

Radnja
------

Džordž Tajlor zapoveda svemirskim brodom u kojem se nalazi još troje astronauta. Let traje šest meseci gotovo svetlosnom brzinom, što bi bilo 700 godina na Zemlji. To vreme putnici provode vreme u kapsulama u nekoj vrsti hibernacije. Raketa se spušta na nepoznatu planetu izvan Sunčevog sistema. Spuštanje ne prolazi srećno, ali se Džordž i dvojica astronauta spasavaju veslajući prema obali. Tamo ih napadnu gorile koje jašu konje, koriste oružje i međusobno razgovaraju na engleskom. U tom napadu Džordž biva ranjen i operišu ga dve šimpanze, od kojih je jedna doktorka Zira. Dok se oporavljao majmuni su zatvorili Džordža u kavez s Novom, primitvnim čovekom koji ne zna da govori. Pod tako teškim uslovima, Džordž otkriva da su na ovoj planeti majmuni svesna, inteligentna bića, koja ljude smatraju opasnim životinjama. Zbog toga ih ili odmah ubiju ili na njihovim mozgovima vrše naučne eksperimente. Zira i njen verenik arheolog Kornelius se ipak zainteresuju za Džordža jer je to prvi čovek koji govori i piše. Kada o tome obaveste najuglednijeg starog dr Zajusa, on prvo ne želi da poveruje da ljudi mogu da govore, a potom zapoveda da mu se pregleda mozak...

O filmu
-------

Planeta majmuna snimljen je za približno šest miliona dolara, a zaradio je samo u Americi 1968. trideset i dva miliona. O popularnosti filma i njegovom svojevrsnom „kultu" svedoči i činjenica da su od 1970. do 1973. snimljena čak četiri nastavka, a kasnije i dve TV serije. Godine 2001. Tim Berton je snimio svoju verziju romana, loše ocenjen i od publike i od kritike. U sedamdesetim je i animirana serija. Ovo je jedan od prvih filmova kojeg su popratile majice, lutke i sva ostala roba koja je doprinela zaradi od oko 100 miliona dolara.

Za neke ljubitelje NF-a, ovo je jedan od najkontroverznijih i najboljih NF-filmova svih vremena. Prava na film otkupio je producent Artur Džekobs, a pre nego što je knjiga prevedena na engleski jezik otpočele su pripreme za film. U prvoj verziji scenarija društvo majmuna je bilo daleko razvijenije nego u snimljenom filmu. Producenti su tražili mnoge prerade scenarija, jer bi film s tako razvijenim društvom majmuna imao preskupe specijalne efekte. Zadržana je originalna Serlingova ideja o atomskom ratu koji je uništio civilizaciju. Konačnu je verziju scenarija napisao Majkl Vilson, autor scenarija i za film Most na reci Kvaj. Vilson je filmu dodao aluziju na političku situaciju. Naime, film verno oslikava stanje duha vremena i društva u kojem je sniman zbog aktuelnog rata u Vijetnamu, ubistva Kenedija i Martina Lutera Kinga, kao i društvenih nemira… Reditelj Frenklin Dž. Šafner, kojeg publika pamti po Patonu, Leptiru i Momcima iz Brazila, spojio je akciju i nenametljivu „filozofiju" u napet i zabavan film.

Maske majmuna su za to vreme bile novitet, jer su nanošene direktno na lica glumaca. Taj posao je zahtevao više sati rada, koji se isplatio, jer su kasnije mnogi holivudski šminkeri izjavili da im je upravo ovaj film bio inspiracija. Tvorci filma su se pribojavali da maske mogu da izazovu kontraefekat kod publike. Zaslužan za uspeh je bio Džon Čejmbers, koji se zapravo bavio medicinskom protetikom, a pomagalo mu je 200 ljudi. Eksperiment u filmu je bila i muzika sa udaraljkama i duvačkim instrumentima, kao i potpuni nedostatak muzike u završnoj sceni, koja se danas smatra antologijskom.

Za glavnu ulogu se kraće vreme razmišljalo o Brandu, ali je ipak odluka pala na Hestona. U posebno rađenom kratkom filmu koji je imao za cilj da pokaže kako će majmuni izgledati, glumio je i Edvard G. Robinson, koji zbog zdravstvenih problema nije mogao da izdrži snimanje celog filma, pa je zamijenjen Morisom Evansom u ulozi Dr. Zajusa.

Datumi premijera
----------------

| **država** | **datum** |
| --- | --- |
| SAD (Njujork) | 8. februar 1968. |
| Argentina | 21. mart 1968. |
| Finska | 5. april 1968. |
| Japan | 13. april 1968. |
| Zapadna Nemačka | 3. maj 1968. |
| Švedska | 6. maj 1968. |
| Danska | 23. maj 1968. |
| Norveška | 22. jul 1968. |

Izvori
------

1. ↑  IMDB - nagrade
2. ↑  „Planet of the Apes Script". Dailyscript.com. 5. 5. 1967.. Pristupljeno 13. 3. 2012.
3. ↑  *Planet of the Apes* na Box Office Mojo-u
4. ↑  „{„The Forbidden Zone" Fan sajt". Theforbidden-zone.com. Pristupljeno 13. 3. 2012.
5. ↑  „{Popcorn.hr: Planet majmuna". Popcorn.hr. Pristupljeno 13. 3. 2012.
6. 1 2 3 4 5  SF portal i magazin: „40. godišnjica Planeta majmuna", datum: 10.2.2008.

Spoljašnje veze
---------------

* *Planet of the Apes* na sajtu IMDb
* *Planet of the Apes* na Rotten Tomatoes-u ()
* Review and analysis of the *Apes* series Arhivirano 2008-05-17 na Wayback Machine-u

| * p
* r
* u
*Planet of the Apes* |
| --- |
| Films | 

|  |  |
| --- | --- |
| Originalni serijal | 
* *Planet of the Apes* (1968)
* *Beneath the Planet of the Apes* (1970)
* *Escape from the Planet of the Apes* (1971)
* *Conquest of the Planet of the Apes* (1972)
* *Battle for the Planet of the Apes* (1973)

 |
| Remake | 
* *Planet of the Apes* (2001)

 |
| Reboot serijal | 
* *Rise of the Planet of the Apes* (2011)
* *Dawn of the Planet of the Apes* (2014)
* *War for the Planet of the Apes* (2017)

 |

 |
| Televizija | 
* *Planet of the Apes* (1974)
* *Return to the Planet of the Apes* (1975)
* *Behind the Planet of the Apes* (1998)

 |
| Videoigre | 
* *Planet of the Apes* (2001)
* *Revenge of the Apes* (2003)
* *Planet of the Apes: Last Frontier* (2017)

 |
| Stripovi | 
* *Star Trek/Planet of the Apes: The Primate Directive*
* *Tarzan on the Planet of the Apes*
* *Planet of the Apes/Green Lantern*
* *Planet of the Apes: Visionaries*

 |
| Ostalo | 
* *La Planète des singes* (roman, 1963)
* Likovi
	+ Caesar
	+ Koba
* *Plague Inc.*

 |
| 
* **Category** **Kategorija**

 |

| * p
* r
* u
Filmovi koje je režirao Franklin J. Schaffner |
| --- |
| 1960-e | 
* *The Stripper* (1963)
* *The Best Man* (1964)
* *The War Lord* (1965)
* *The Double Man* (1967)
* *Planet of the Apes* (1968)

 |
| 1970-e | 
* *Patton* (1970)
* *Nicholas and Alexandra* (1971)
* *Papillon* (1973)
* *Islands in the Stream* (1977)
* *The Boys from Brazil* (1978)

 |
| 1980-e | 
* *Sphinx* (1981)
* *Yes, Giorgio* (1982)
* *Lionheart* (1987)
* *Welcome Home* (1989)

 |